खौरांगिरिनि सिगाङाव 12 नं सालाकाटि बिटिसि बियाबनि इउपिपि एल दोलोनि बिजाथि लाजु मुसाहारीआ बुंबावयोदि थांनाय 17 बोसोराव सालाकाटि बियाबाव जेबो जौगालु बिथांखिफोरखौ मावफुंनाय नुनो मोनाखै। बिनिखायनो दिनै रायजो-राजाफोरा मोनसे सोलायनायनि दोहौ लाबोदों आरो सोलायगोना रोखा होन्नानैबो बुङो। इयुनाव सोरखार दायोब्ला लाइमोनफोरनि जौगालु हाबाफारि मावफुंनायाव गोसो होगोन होन्नानै मुसाहारीआ फोरमायो । एरैहाय दिनै कक्राझार सहरनि थेंङापारानिफ्राय जागायजेन्नाय देबोरगाव ब्लक इउपिपिएल दोलोनि बान्जायनायाव दिन्थिफुंनाय हान्जा सुरनाय हाबाफारियाव बाहागो लानानै 10 नं देबोरगाव बिटिसि बियाबनि इउपिपि एल दोलोनि बिजाथि बुद्ददेब मोसाहारीआ बुङोदि बिटिसि एबा बिटिआरआव मोनसे राजखान्थियारी सोलायनाय दोहौ फैदों आरो मोनसे राजखान्थियारी सोलायगोना रोखा होन्नानै बिथाङा बुङो ।